b'\n_START_ARTICLE_\nAleksander Mervar\n_START_SECTION_\n\xc5\xbdivljenjepis\n_START_PARAGRAPH_\nMervar je sprva kon\xc4\x8dal \xc5\xa1tudij ekonomije na Ekonomski fakulteti v Ljubljani, nato pa \xc5\xa1e specialisti\xc4\x8dni in magistrski \xc5\xa1tudij managementa na Fakulteti za management v Kopru._NEWLINE_Sprva zaposlen kot ra\xc4\x8dunovodja v trbovljskemu podjetju Strojegradnja, je leta 1991 postal direktorja sektorja in namestnik direktorja tako v Strojegradnji, nato pa \xc5\xa1e v trboveljskem rudniku (1995-1998)._NEWLINE_Leta 1998 je postal direktor gospodarsko-finan\xc4\x8dnega sektorja Termoelektrarne Trbovlje, kjer je opravljal tudi dol\xc5\xbenosti namestnika glavnega direktorja in \xc4\x8dlana upravnega odbora. Leta 2001 je bil imenovan za v. d. direktorja ljubljanskega Te-Tola, nato pa je leta 2006 postal \xc4\x8dlan upravnega odbora Istrabenza-Gorenje in leta 2009 \xc4\x8dlan upravnega odbora Elektra Slovenije. Od oktobra 2013 je direktor ELES-a._NEWLINE_Prav tako je bil predsednik nadzornega sveta Geoplina in Geoplina plinovodi (2003-2005), in podpredsednik nadzornega sveta Slovenske od\xc5\xa1kodninske dru\xc5\xbebe (2008-2012). Trenutno je predsednik nadzornega sveta Stelkoma, \xc4\x8dlan nadzornega sveta Kapitalske dru\xc5\xbebe in \xc4\x8dlan skup\xc5\xa1\xc4\x8dine Gospodarske zbornice Slovenije.\n_START_SECTION_\nPoliti\xc4\x8dna kariera\n_START_PARAGRAPH_\nPredhodno \xc4\x8dlan LDS, je bil leta 2007 ustanovni \xc4\x8dlan stranke Zares, nato pa je bil tudi povezan s stranko Dr\xc5\xbeavljanska lista. Deloval je predvsem na lokalni ravni v doma\xc4\x8di ob\xc4\x8dini Zagorje ob Savi._NEWLINE_Med drugim je bil \xc4\x8dlan nadzornega odbora Ob\xc4\x8dine Zagorje ob Savi.\n_START_SECTION_\nNagrade\n_START_PARAGRAPH_\nLeta 2016 je prejel priznanje za mened\xc5\xbeerja desetletja jugovzhodne in srednje Evrope s strani Evropske neodvisne agencije, \xc4\x8dasopisa Euromanager in Evropskega zdru\xc5\xbeenja managerjev.'